Euroopa Kohtu (üheksas) 11. oktoobri 2021. aasta määrus (Tribunal de Proximité d’Aulnay-sous-Bois eelotsusetaotlus - Prantsusmaa) – YE jt versus Vueling Airlines SA
(kohtuasi C-686/20)1
(Eelotsusetaotlus – Euroopa Kohtu kodukorra artikkel 99 – Lennutransport – Määrus (EÜ) nr 261/2004 – Ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta – Artikli 3 lõige 3 – Kohaldamisala – Reisijad, kes reisivad tasuta või hinnaalandusega, mis ei ole vahetult või kaudselt avalikkusele kättesaadav – Tasuta reisiv väikelaps – Artikli 2 punkt f – Mõiste „pilet“)
Kohtumenetluse keel: prantsuse
Eelotsusetaotluse esitanud kohus
Tribunal de Proximité d’Aulnay-sous-Bois
Põhikohtuasja menetluse pooled
Hagejad: YE, LP, AN, keda seaduslikult esindasid tema vanemad YE ja LP, OL, keda seaduslikult esindasid tema vanemad YE ja LP, VX, keda seaduslikult esindasid tema vanemad YE ja LP, CE, keda seaduslikult esindasid tema vanemad YE ja LP
Kostja: Vueling Airlines SA
Resolutsioon
Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, artikli 2 lõike 2 esimest lauset tuleb tõlgendada nii, et selles sättes sisalduv vahetult või kaudselt avalikkusele kättesaadavuse tingimus ei viita reisijatele, kes reisvad tasuta.
Määruse nr 261/2004 artikli 3 lõike 3 teist lauset tuleb tõlgendada nii, et reisija, kes oma väikelapseea tõttu reisib tasuta, kuid kellel ei ole ei kindlaksmääratud istekohta ega pardakaarti ning kelle nimi ei esine tema vanemate tehtud broneeringus, ei kuulu selle määruse kohaldamisalasse.
____________
1 Esitamise kuupäev: 18/12/2020